Η σκολίωση, όπως και η κύφωση, μετρώνται σε μοίρες. Έχει σημασία πόσες μοίρες είναι η σκολίωση και αν αυτές οι μοίρες αυξάνονται στο πέρασμα του χρόνου. Η ακτινολογική εξέταση μας δίνει πολύτιμες πληροφορίες. Αν οι μοίρες αυξάνονται, τότε πρέπει να συμβουλευτείτε τον ειδικό χειρουργό σπονδυλικής στήλης. Στις περισσότερες περιπτώσεις αύξησης των μοιρών, αρκεί η εφαρμογή του κατάλληλου κηδεμόνα για να ελεγχθεί η κατάσταση. Υπάρχουν όμως περιπτώσεις που μπορεί να χρειαστεί και χειρουργική επέμβαση, όταν ο κηδεμόνας δεν διορθώνει επαρκώς ή όταν οι μοίρες αυξάνονται, παρά την χρήση του.